Diari Oficial de la Generalitat Valenciana


Sumari del DOGV 4618, del 29-10-2003 (2003/11703)

RESOLUCIÓ de 20 d'octubre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 12 de desembre de 2002 de la Conselleria de Benestar Social, per la qual es regulen i convoquen ajudes dirigides al manteniment del pla de mesures d'inserció social per a l'exercici corresponent a l'any 2003 i prestacions econòmiques reglades per al 2003 i part de l'exercici 2004 determinats en la Resolució de 3 de març de 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/11609


Data del document
:   20-10-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * administració local
    * ajuda pública
    * suport econòmic
    * reinserció social

RESOLUCIÓ de 20 d'octubre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 12 de desembre de 2002 de la Conselleria de Benestar Social, per la qual es regulen i convoquen ajudes dirigides al manteniment del pla de mesures d'inserció social per a l'exercici corresponent a l'any 2003 i prestacions econòmiques reglades per al 2003 i part de l'exercici 2004 determinats en la Resolució de 3 de març de 2003. [2003/X11455]
  
La Conselleria de Benestar Social, mitjançant l'Orde de 12 de desembre, publicada en el DOGV núm. 4402, de data 4 de desembre, ha regulat i convocat ajudes dirigides al manteniment del Pla de Mesures d'Inserció Social per a l'any 2003 i prestacions econòmiques reglades per al 2003 i part de 2004.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4409, de data 31 de desembre de 2002), segons allò que establix la disposició addicional 1a de l'Orde d'Ajudes, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, mitjançant Resolució de 3 de març de 2003 a donar publicitat als crèdits i a les línies de subvenció destinades al finançament de les ajudes regulades i convocades per l'Orde de 12 de desembre.
  
En canvi, hi ha en estos moments noves disponibilitats pressupostàries en la línia, recollides en la Resolució de 3 de març de 2003, que permeten incrementar el finançament de l'Orde de 12 de desembre de 2002. Per tant, partint d'allò exposat i de les competències d'esta Conselleria de Benestar Social, resolc:
  
Primer
  
Modificar la quantia del crèdit destinat a finançar les ajudes regulades en l'Orde de 12 de desembre de 2002 de la Conselleria de Benestar Social (DOGV núm. 4402, de 19 de desembre de 2002) la línia de subvenció que s'indica tot seguit:
  
Denominació: Plan de Mesures d'Inserció Social.
  
Projecte: T-0309
  
Consignació pressupostària: increment 1.000.000 euros, i passa de 771.659,33 euros a 1.771.659,33 euros.
  
Segon
  
Per al pagament i la justificació de les prestacions econòmiques reglades valdrà allò disposat en l'Orde d'ajudes de 12 de desembre.
  
Tercer
  
Els crèdits publicats després de la present modificació tenen el caràcter de màxims, i no es podran concedir subvencions una vegada esgotats, circumstància que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.